《送顾县尉定之》
元代·郑元祐

虎头诸孙岂诚痴？飞墨即是苍筠枝。故家乔木尽黄落，此君贞节仍坚持。

向年毗陵为录判，正声早腾青玉案。亲殁天南柩返吴，弃官急归方寸乱。

从兄负土成孤坟，天平山麓黯秋云。哀哀泪滴坟上土，终制北谒天皇君。

一官又赴同安尉，白云黄叶秋无际。道经武夷山下路，遏云棹歌迎鼓枻。

山中徵君峨小冠，能令幽居帝画看？

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。